तोगड़िया ने आरोप लगाया, ''मेरा एनकाउंटर करने साजिश की गई. जब मुझे ये पता चला तो मेरे पास जो ज़ेड सिक्योरिटी है, मैं  उसे बताकर एयरपोर्ट के निकल लिया.  मैंने शॉल ओढ़ी हुई थी ताकि कोई मुझे पहचान न पाए. मुझे अस्पताल कौन लाया है, मैं नहीं जानता हूं. मैं हिंदू एकता के लिए जो कोशिशें कर रहा हूं, उसे दबाने की कोशिश की जा रही है.''

पढ़िए प्रवीण तोगड़िया की खास बातें

क्या है पूरा मामला?

विश्व हिंदू परिषद के कार्यकारी अंतरराष्ट्रीय अध्यक्ष प्रवीण तोगड़िया का इलाज अहमदाबाद के चंद्रमणि अस्पताल में चल रहा है.

अस्पताल के डॉक्टर रूप कुमार अग्रवाल ने बीबीसी को बताया, ''108 नंबर की इमरजेंसी एंबुलेंस सेवा तोगड़िया को बेहोशी की हालत में अस्पताल लेकर आई थी, उनका शुगर लेवल काफी नीचे थे. तोगड़िया फिलहाल बोलने की स्थिति में नहीं हैं लेकिन ख़तरे से बाहर हैं.''

राजस्थान की गंगापुर कोर्ट ने दंगे के एक मामले को लेकर विश्व हिंदू परिषद (वीएचपी) के कार्यकारी अंतरराष्ट्रीय प्रमुख डॉ. प्रवीण तोगड़िया के ख़िलाफ़ समन जारी किया था. कई बार ज़मानती वॉरंट जारी होने के बाद भी वो कोर्ट में हाज़िर नहीं हुए जिसके बाद कोर्ट ने ग़ैर-ज़मानती वॉरंट जारी किया था.

इसके बाद राजस्थान पुलिस सोमवार को अहमदाबाद के सोला पुलिस स्टेशन उन्हें गिरफ़्तार करने पहुंची थी, लेकिन वह घर पर नहीं मिले और पुलिस वापस चली गई.

लापता वीएचपी नेता प्रवीण तोगड़िया अस्पताल में भर्ती

बीजेपी से 'अनबन' की क़ीमत तो नहीं चुका रहे?

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.) 

 \n\nउपरोक्त लेख के लिए मुझे एक अच्छा शीर्षक दें।
मेरा एनकाउंटर करने की साजिश हुई: तोगड़िया